CELEX: C2004/228/02
Language: sl
Date: 2004-09-11 00:00:00
Title: Sodba Sodišča (drugi senat) z dne 15. julija 2004 v zadevi C-272/01: Komisija Evropskih skupnosti proti Portugalski republiki (Neizpolnitev obveznosti države — Direktiva 76/160/EGS — Kakovost kopalnih voda — Nespoštovanje mejnih vrednosti — Nedoločitev vseh notranjih območij kopalnih voda na Portugalskem — Zbiranje nezadostnega števila vzorcev)

11.9.2004   
            
            
               SL
            
            
               Uradni list Evropske unije
            
            
               C 228/1
            
         
      SODBA SODIŠČA
   
   (drugi senat)
   z dne 15. julija 2004
   v zadevi C-272/01: Komisija Evropskih skupnosti proti Portugalski republiki (1)
   
   (Neizpolnitev obveznosti države - Direktiva 76/160/EGS - Kakovost kopalnih voda - Nespoštovanje mejnih vrednosti - Nedoločitev vseh notranjih območij kopalnih voda na Portugalskem - Zbiranje nezadostnega števila vzorcev)
   (2004/C 228/02)
   Jezik postopka: portugalščina
   V zadevi C-272/01, Komisija Evropskih skupnosti (zastopnika: M. T. Figueira in G. Valero Jordana), proti Portugalski republiki (zastopniki: L. Fernandes, M. Telles Romão in João Lois), zaradi ugotovitve Sodišča, da s tem, da ni sprejela vseh potrebnih ukrepov, s katerimi bi zagotovila, da bi kakovost kopalnih voda ustrezala vrednostnim, določenim v skladu s členom 3 Direktive Sveta 76/160/EGS z dne 8. decembra 1975 o kakovosti kopalnih voda (UL L 1976, L 31, str. 1);
   
               —
            
            
               s tem, da ni spoštovala najmanjše pogostnosti vzorčenja, določene v Prilogi te Direktive, in
            
         
               —
            
            
               s tem, da ni določila vseh notranjih območij kopalnih voda na Portugalskem;
            
         
               —
            
            
               Portugalska republika ni izpolnila obveznosti iz člena 4 (1) v povezavi s členom 1 (2) in (3), kot tudi Priloge te Direktive, in iz člena 6 (1) in (2) te Direktive,
            
         je Sodišče (drugi senat) v sestavi C. W. A. Timmermans, predsednik senata, C. Gulmann, J.-P. Puissochet in J. N. Cunha Rodrigues, sodniki, in N. Colneric (sodnica poročevalka); generalni pravobranilec: P. Léger; sodni tajnik: R. Grass, dne 15. julija 2004 razglasilo sodbo, katere izrek se glasi kot sledi:
   
               1)
            
            
               Portugalska republika s tem, da ni sprejela vseh potrebnih predpisov, ki bi zagotovili ustrezno kakovost kopalnih voda glede na predpisane mejne vrednosti, določene na podlagi člena 3 Direktive Sveta 76/160/EGS z dne 8. decembra 1975 o kakovosti kopalnih voda, Portugalska republika ni izpolnila obveznosti iz člena 4 (1) te Direktive v povezavi s členom 3 in Prilogo te Direktive.
            
         
               2)
            
            
               V preostalem delu se tožba zavrne.
            
         
               3)
            
            
               Vsaka stranka nosi svoj del stroškov.
            
         
      (1)  UL C 245, 1.9.2001.